Efter to ugers fred er én dræbt i nye angreb i Jerusalem - Kristeligt Dagblad
Efter to ugers fred er én dræbt i nye angreb i Jerusalem
23. november 2015 11:39
En israelsk kvinde er i chok og bliver evakueret af redningsfolk, efter hun har overværet et overfald på markedet Mahane Yehuda, hvor to palæstinensiske kvinder stak to israelere med sakse. Foto: Menahem Kahana/AFP	/
Palæstinensiske børn spiller en stadig større rolle i konflikt
EU vil begynde at mærke israelske varer fra bosættelser
For nogle er bosættelserne hjerteblod - for andre et slag i ansigtet
Fem grunde til at konflikten mellem israelere og palæstinensere er blusset op
Frygten har lagt sig som en knugende stilhed over Jerusalem
Knivangreb mod israelere har været udbredt i Israel siden 1. oktober, og mandag blev to angrebet på marked
To palæstinensiske kvinder stak to israelere med sakse ved markedet Mahane Yehuda i Jerusalem mandag, hvorefter de blev "neutraliseret" af en betjent, lyder det i en udtalelse fra politiet.- To kvindelige terrorister bevæbnet med sakse stak en mand tæt på markedet, siger Luba Samri, talskvinde for politiet.
Læs også: Palæstinensiske børn spiller en stadig større rolle i konflikt
- En betjent, som overværede hændelsen, nærmede sig, skød præcist og neutraliserede terroristerne, tilføjer hun.En af gerningsmændene blev dræbt, mens den anden blev kritisk såret.Det er de første angreb i Jerusalem i knap to uger, efter at Israel flere steder har været udsat for knivangreb fra palæstinensere. Angrebene har siden 1. oktober kostet 90 palæstinensere livet, herunder en arabisk israeler.
Læs også: Kuglerne, der dræbte fredsprocessen i Israel
Desuden har 16 israelere mistet livet, mens en amerikaner og en eritreer er død.Omkring halvdelen af de døde palæstinensere har angiveligt stået bag angreb.De to ofre fra mandagens angreb, på henholdsvis 27 og 80 år, blev kørt til hospitalet med mindre skader, lyder det fra sundhedsmyndighederne.
Læs også: EU vil begynde at mærke israelske varer fra bosættelser
Der er ikke yderligere detaljer om deres identitet.Mahane Yehuda er Jerusalems mest kendte marked og er en populær turistdestination.